A primit „ca cadou” un stilou pe care l-a văzut în „videoclipul acela” de pe YouTube. A fost pictat în „culorile petalelor lalelelor”…

Exprimarea de mai sus ar trebui evitată cu orice preț pentru că ea conține nu una, ci trei cacofonii. Dar soluția nu este niciodată adăugarea cuvântului VIRGULĂ între cuvintele care pot produce cacofonia, așa cum des auzim în vorbirea de azi. Dacă regula s-ar aplica și la alte semne de punctuație, semne pe care le folosim în scris nu în vorbire, ar însemna să vorbim ca în exemplele de mai jos:

Cât este ceasul semnul întrebării

Pleci acum semnul exclamării

# Cum evităm cacofoniile?

Dacă sunteţi pe punctul de face o cacofonie aveți câteva variante prin care puteți să evitați această situație:

reformulați. Exemplu: Merge ca calul– poate fi reformulat în: Merge precum un cal.

Căutați sinonime pentru unul dintre cuvintele care ar putea compune o cacofonie

Evitați adăugarea cuvântului ȘI. Exemplu: Eu ca cadru didactic – poate fi reformulat în: Eu în calitate de cadru didactic. Nu avem de ce să spunem niciodată: Eu, ca și cadru didactic.

# Ce este cacofonia?

Cacofonia este o suprapunere de sunete discordante sau un amestec discordant de sunete. cuvântul „cacofonie” vine din limba greacă: kakos înseamnă „rău, urât” şi phonie, „voce”.

Cacofoniile, denumite şi disonanţe, nu reprezintă greşeli în vorbirea propriu-zisă, dar produc succesiuni neplăcute de sunete sau chiar formarea accidentală de cuvinte dezagreabile sau cu sensuri nepotrivite.

Cacofoniile sunt, aşadar, inestetice şi trebuie să fie evitate de către un vorbitor în public. Acestea intervin, de obicei, în vorbirea liberă, atunci când discursul este improvizat, iar mesajul nu are o ordine a ideilor bine stabilită.

Vorbitorul de performanţă trebuie să pună accentul pe precizie în exprimare pentru a obţine efectul maxim scontat. Cacofonia nu înseamnă doar alăturarea silabelor „ca-ca” sau „ca-că”, ci şi a silabelor formate, spre exemplu, cu sunetul L: petalele lalelelor, generali liberali etc.

# Cacofonia prin asimilare

De asemenea, cacofonia se poate produce şi atunci când nu este respectat hiatul (pauza dintre cuvinte).

Dacă nu este respectat hiatul din cuvinte diferite, supranumit şi „de trecere” în succesiunea de două vocale, una aflată la capătul unui cuvânt, iar cealaltă, la începutul următorului, se poate produce o disonanță. Şi aici, un element adăugat de dificultate este dat de vocalele identice.

exemple: „ca apa” (capa), „începe emisia” (în- cep misia), „artei ireale” (artei reale).

Din păcate, nici succesiunea de consoane identice în cuvinte alăturate nu face munca vorbitorului mai uşoară. Cazuri de asimilare consonantică (articularea asemănătoare a consoanei învecinate), precum „cu cât te îndrepţi” (cu câte îndrepţi), „idolul lor” (idolu’ lor), „privesc calin” (pri- vesc alin), pot face propoziţia neinteligibilă sau transformă complet mesajul transmis.

Şi vocalele a şi o din limba română pot produce cacofonii atunci când sunt întâlnite alăturat, adică la finalul unui cuvânt şi la începutul cuvântului imediat următor. Acestea nu sunt cacofonii consonantice, ci vocalice, iar rostirea lor poate avea un efect neplăcut asupra auzului şi ar putea deforma chiar sensul propoziţiei.

Exemple: „Roberta Anastase” citit Robertanastase, „o oştire” citit o ştire, „camera albastră” citită cameralbastră, „părea abătut” citit păreabătutetc.

# Cacofonia prin alăturare

Un alt tip de cacofonie poate fi creat prin alăturarea nefericită de sunete care produce cuvinte cu înţeles vulgar. În general, acest tip de disonanţă apare atunci când vorbitorul nu respectă hiatul.

Exemple: videoclipul acesta, ceasul arată, timpul acesta, scopul acestui, stă tot timpu’ la bere, la B1 TV etc.

Vorbitorul de performanţă trebuie să evite acest tip de exprimare deoarece, în vorbirea literară şi cea folosită la radio-tv, este inadmisibilă.

Există şi câteva cacofonii acceptate în limbajul literar, cum sunt: Biserica Catolică, Banca Comercială Română, Ion Luca Caragiale, tactica cavalerească, epoca Capitalistă.

# Paronimele

Paronimele sunt cuvinte care se aseamănă unul cu celălalt din punctul de vedere al formei, dar se deosebesc (complet) în ceea ce priveşte înţelesul sau semnificaţia.

# Exemple de paronime

– numeral – numerar

– prenume – pronume

– glaciar – glacial

– original – originar etc.

# Confuzia paronimică

Una dintre cauzele utilizării greşite a neologismelor este paronimia. În limba română există cuvinte cu origini şi cu sensuri diferite care sunt însă asemănătoare din punctul de vedere al formei. Mica diferenţă, de multe ori constând dintr-un singur sunet, creează confuzii între aceste cuvinte, pentru că nu se ţine seama de sensurile şi de originea lor.

# Situaţii de paronimie

eminent – iminent

Primul termen cunoaşte în limba română aceleaşi sensuri ca în limbile neolatine din care provine: „care se distinge prin calităţi intelectuale deosebite; excepţional, superior, remarcabil, excelent”(DEX). Paronimul iminent are sensuri complet diferite: „care este gata să se producă, să se întâmple şi care nu se poate amâna sau evita, inevitabil” (DEX). Nu poate exista aşadar o legătură de sens între eminent şi iminent. Apropierea care se face uneori între cei doi termeni este greşită şi dovedeşte necunoaşterea sensurilor acestor cuvinte.

a emigra – a imigra

# Excercitii.

**1. Rescrieţi următoarele enunţuri, corectând greşelile (indiferent de natura lor):**

a) Fata fratelui, ce a venit la mine acum este prietena mea.

b) Cel mai bolnav copilul i s-a recomandat sirop de tuse.

c) Moşneagul, când a văzut-o, ochii au fost de lacrimi pline.

d) Foarte greu am sosit la iazurile din pădure.

2.

a) Am recitat o poezie, scriitorul al cărei e simbolist.

b) O sa vina la noi verişoara mea, despre care ţi-am vorbit, şi soţul ei, Ştefan.

c) Cartea sa a fost vânduta foarte bine.

d) „…ei, cum au dat de caldurica, pe loc li s-au muiat ciolanele.” (Ion Creangă)

3.

a) Unul dintre tablourile de care am fost uimit era vândut ieri.

b) Actiunea ta a umplut de bucurie orice suflet.

c) „Căci Dumnezeu păşind apropiat / Îi vezi lăsată umbra printre boi.” (Tudor Arghezi)

d) Elevii, mediile al carora sunt mari vor fi premiaţi.

|  |  |  |
| --- | --- | --- |
| **Nr.** | **E n u n ţ u l c a c o f o n i c** | **E n u n ţ u l c o r e c t** |
| *1* | *„****Câinele punea laba ba pe una ba pe cealaltă.”*** | *Câinele punea laba ba pe una ba pe altă.* |
| *2* | ***„A vorbi bine este o chestiune de prestigiu.”*** | *A vorbi frumos este o chestiune de prestigiu* |
| *3* | ***„Tu ai avut dădacă când ai fost mică ?”*** | *Tu ai avut vreodata când ai fost mica ?* |
| *4* | ***„În regiunile vestice cerul va fi acoperit.”*** | *În zonele vestice cerul va fi acoperit.* |
| *5* | ***„Judecarea vinului trebuie să înceapă cu culoarea.”*** | *Judecarea vinului trebuie să înceapă de la culoarea.* |
| *6* | ***„D.Ţ. ne va spune acum cum va fi vremea.”*** | *D.Ţ. ne va spune amus cum va fi timpul* |
| *7* | ***„La noi şefa face ce vrea.”*** | *La noi conducătoarea face ce vrea* |
| *8* | ***„Cazul nu putea fi finalizat numai dacă”...*** | *Cazul nu putea fi terminat numai dacă …* |
| *9* | ***„Omul scutura ramurile încărcate de roade.”*** | *Omul scutura ramuri pline de roade* |
| *10* | ***„Cartea sa s-a vândut ca pâinea caldă.”*** | *Cartea sa a fost vândută ca pâinea caldă.* |
| *11* | ***„Fapta ta a umplut de căldură orice suflet românesc.”*** | *Actiunea ta a umplut de căldură orice suflet românesc.* |