# Anacolutul

**Anacolutul** (plural: *anacoluturi* sau *anacolute*) este o întrerupere în structura [sintactică](https://ro.wikipedia.org/wiki/Sintax%C4%83" \o "Sintaxă) a unei [fraze](https://ro.wikipedia.org/wiki/Fraz%C4%83" \o "Frază). O frază ce conține un anacolut începe într-un mod care sugerează o anumită finalizare și continuă printr-o schimbare bruscă a construcției logice, astfel încît cele două fragmente de frază au o legătură sintactică defectuoasă. De exemplu, fraza *Cine mă caută, nu sînt acasă* conține un anacolut, pentru că începe cu o propoziție subordonată subiectivă, lăsînd impresia că urmează informații despre persoana care *mă caută*, dar continuă cu o propoziție principală care are deja subiectul neexprimat inclus *eu*. Uneori întreruperea structurii sintactice are loc de mai multe ori în cursul frazei.

Există două tipuri de anacolut:

* Anacolut simplu – vizează cazul, numărul, persoana;
* Anacolut multiplu – constînd în combinarea unor construcții diferite, combinare lipsită de orice coerență.

**Exemple:**

a) Anacolut simplu:

* „Fata împăratului, cum a ajuns la casa mirelui, i-au plăcut palatele și socrii.” (I. Creangă, *Povestea porcului*)
* „Fetele împăratului, întîmplîndu-se de față cînd a lovit spînul pe Harap-Alb, li s-au făcut milă de dînsul.” (I. Creangă, *Harap-Alb*)

b) Anacolut multiplu:

* „Eu, domn’ judecător, reclam, pardon, onoarea mea, care m-a-njurat, și clondirul cu trei chile mastică prima, care venisem tomn’ atunci cu birja de la Marinescu Bragadiru din Piață, încă chiar domn’ zicea să-l iau în birje.” (I. L. Caragiale, *Justiție*)
* „Considerînd că domnișoara Lucreția Ionescu pretinde că este în dreptul său deoarece în virtutea contractului cu timbru în regulă, cînd se știa că are domiciliu, neașteptîndu-se nicidecum, căci nu a avut nici cea mai mică somațiune iar biletul de închiriat a fost pus ilegal și de aceea nu i-a dat nicio importanță.” (I. L. Caragiale, *Proces verbal*)
* „Cei ce nu închid geamurile de la ghenă și se sparg din cauza curentului, vor plăti toți studenții ce locuiesc pe acel etaj.” (*Academia Cațavencu*, 18 mai 2004)
* „Cartea era la Vasile, care mă costase 50.000 de lei, și nici nu era acasă, că avea copertă de carton și stă tocmai în Giulești și nici maică-sa.”

# A crea si a agrea

**Verbele “ a crea” si “a agrea” (si nu “a creea” si “a agreea”) se folosesc in scris, adeseori, fara a se respecta o norma ortografica veche a limbii literare. “S-a creeat haos” in loc de “s-a creat haos” , “creerea lui Adam” in loc de crearea lui Adam”, “agreem spatiile verzi” in loc de “agream spatiile verzi” sau “agreaza muntele, nu marea”, in loc de “agreeaza muntele nu marea” sunt doar cateva din greselile intalnite chiar in locuri publice.**  
Trebuie sa se stie ca, in ortografia celor doua verbe, “a crea” si “a agrea”, se tine seama de radacinile cuvintelor **“cre” si “agre”**, la care se adauga elementele flexionare specifice **verbului “ a lucra”, adica: –ez, -ezi, -eaza, -am, -ati, -eaza.**

**Pe scurt, scriem “a crea” si “a agrea” cu doi “e” la persoanele la care verbul “a lucra” se scrie cu un “e”. Adica: (eu) lucrez/creez /agreez; (tu) lucrezi/creezi/agreezi; (el) lucreaza/creeaza/agreeaza; (noi) lucram/cream/agream; (voi) lucrati/create/agreati; (ei) lucreaza/creeaza/agreeaza**

**La perfectul compus,: (eu) am creat, am agreat etc (participiul “creat”, respectiv “agreat” se scrie cu un singur e, care s-a pastrat din radacina). De observat si aici ca, la participiul “lucrat”, vocala “e” nu mai apare, prin urmare nici la „creat”/”agreat” nu se dubleaza.   
  
De asemenea, la gerunziu “creand” sau agreand” vocala “e” nu se dubleaza (vezi “lucrand” – fara vocala “e”) ori infinitiv “a crea”, “a agrea” (“a lucra”- fara “e”).  
   
In aceeasi categorie intra si verbele “a recrea”, “a suplea” si “a procrea”, care se conjuga in mod asemanator.**